pythainlp/thai_wikipedia_clean_20230101 huggingface dataset:
"ผลงานที่ฟูกูมูระมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
หม่อมเจ้าหญิงสมรศรีโสภา เทวกุล
55 ปู อี
55 ปู อี (, มีชื่อย่อว่า 55 Cnc e ในอดีตมีชื่อเป็น แยนซัน (Janssen, )) เป็นดาวเคราะห์นอกระบบที่โคจรรอบดาวฤกษ์คล้ายดวงอาทิตย์ 55 ปู เอ มีมวลประมาณ 7.8 มวลโลกและเส้นผ่าศูนย์กลางประมาณ 2 เท่าของโลก จึงถูกจัดเป็นซูเปอร์เอิร์ธดวงแรกที่ถูกค้นพบรอบดาวฤกษ์ในแถบลำดับหลัก โดยที่ถูกค้นพบก่อน กลีเซอ 876 ดี ประมาณหนึ่งปี ใช้เวลาเพียงไม่ถึง 18 ชั่วโมงเพื่อโคจรรอบดาวฤกษ์แม่ และเป็นดาวเคราะห์วงในสุดในระบบดาวเคราะห์ของมัน 55 ปู อี ถูกค้นพบเมื่อวันที่ 30 สิงหาคม ค.ศ. 2004 ก่อนการสังเกตการณ์เพิ่มเติมและการคำนวณใหม่ในปี ค.ศ. 2010 ดาวเคราะห์ดวงนี้เคยถูกคาดการณ์ว่าใช้เวลา 2.8 วันในการโคจรรอบดาวฤกษ์แม่ ในเดือนตุลาคม ค.ศ. 2012 ได้มีการประกาศว่า 55 ปู อี อาจเป็นดาวเคราะห์คาร์บอน
มิเชล บาเชเล
เบโรนิกา มิเชล บาเชเล เฆเรีย  เกิดเมื่อวันที่ 29 กันยายน พ.ศ. 2494 เป็นประธานาธิบดีหญิงคนแรกของประเทศชิลี โดยรับตำแหน่งครั้งแรกเดือนมีนาคม พ.ศ. 2549 และรับตำแหน่งครั้งที่ 2 เดือนมีนาคม พ.ศ. 2557 ซึ่งดำรงตำแหน่งต่อจากเซบัสเตียน ปิญเญรา ประธานาธิบดีคนก่อนหน้า
พระวรวงศ์เธอ พระองค์เจ้าสิงหนาทราชดุรงค์ฤทธิ์
พระวรวงศ์เธอ พระองค์เจ้าสิงหนาทราชดุรงค์ฤทธิ์ (28 กรกฎาคม พ.ศ. 2369 – 6 มกราคม พ.ศ. 2424) มีพระนามเดิมว่า “หม่อมเจ้าสิงหนาท“ เป็นพระโอรสในพระเจ้าบรมวงศ์เธอ กรมพระพิทักษเทเวศร์ ประสูติแต่คุณหญิงแสง (พระราชนัดดาในสมเด็จพระเจ้ากรุงธนบุรี) เมื่อวันศุกร์ เดือน 8 แรม 9 ค่ำ ปีจอ ตรงกับวันที่ 28 กรกฎาคม พ.ศ. 2369 มีพระโสทรภคินี คือ หม่อมเจ้าละมุล
ในรัชสมัยพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เฉลิมพระยศเป็น พระวรวงศ์เธอ พระองค์เจ้าสิงหนาทราชดุรงค์ฤทธิ์ เมื่อปีมะโรง พ.ศ. 2411 ทรงบัญชาการกรมพระอัศวราช กรมมหรสพ พระองค์สิ้นพระชนม์ในสมัยรัชกาลที่ 5 เมื่อเดือนยี่ แรม 6 ค่ำ ปีมะโรง ตรงกับวันที่ 6 มกราคม พ.ศ. 2423 (แบบสากลคือ พ.ศ. 2424) สิริพระชันษา 54 ปี
พระวรวงศ์เธอ พระองค์เจ้าจันทรสุเทพ
พระวรวงศ์เธอ พระองค์เจ้าจันทรสุเทพ (31 พฤษภาคม พ.ศ. 2387 – 8 สิงหาคม พ.ศ. 2454) เป็นพระโอรสในพระเจ้าบรมวงศ์เธอ กรมหมื่นศรีสุเทพ ประสูติเมื่อวันศุกร์ เดือน 7 ขึ้น 15 ค่ำ ปีมะโรง ตรงกับวันที่ 31 พฤษภาคม พ.ศ. 2387 มีพระนามเมื่อแรกประสูติที่ หม่อมเจ้าจันทร์
หม่อมเจ้าจันทร์ ทรงรับราชการในกรมช่างมหาดเล็ก มีผลงานในการทำหน้าบันพระที่นั่งจักรีมหาปราสาท ซ่อมแซมพระที่นั่งจักรพรรดิพิมาน ซุ้มพระแกลพระที่นั่งดุสิตมหาปราสาท และทำพระที่นั่งทรงผนวช ในวัดเบญจมบพิตรดุสิตวนารามราชวรวิหาร พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เฉลิมพระยศเป็น "พระวรวงษ์เธอ พระองค์เจ้าจันทรสุเทพ" ทรงศักดินา 3,000 เมื่อเดือนพฤศจิกายน พ.ศ. 2443
พระวรวงศ์เธอ พระองค์เจ้าจันทรสุเทพ ประชวรด้วยพระโรคพระธาตุพิการ สิ้นพระชนม์เมื่อวันอังคารที่ 8 สิงหาคม พ.ศ. 2454 เวลา 10.40 นาฬิกา สิริพระชันษา 67 ปี พระราชทานเพลิงพระศพเมื่อวันที่ 20 พฤษภาคม พ.ศ. 2455 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
(ชื่อเดิม:"นิภาภรณ์")
พระวรวงศ์เธอ พระองค์เจ้าวัชรีวงษ์
พระวรวงศ์เธอ พระองค์เจ้าวัชรีวงศ์ (พ.ศ. 2387 – 26 กุมภาพันธ์ พ.ศ. 2444) พระนามเดิม หม่อมเจ้าขาว เป็นพระโอรสในพระเจ้าบรมวงศ์เธอ กรมพระเทเวศร์วัชรินทร์ และเป็นพระราชนัดดาในพระบาทสมเด็จพระพุทธเลิศหล้านภาลัย
พระวรวงศ์เธอ พระองค์เจ้าวัชรีวงศ์ ประสูติเมื่อ พ.ศ. 2387 เป็นพระโอรสในพระเจ้าบรมวงศ์เธอ กรมพระเทเวศร์วัชรินทร์
ในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4 หม่อมเจ้าขาว ได้รับราชการในตำแหน่งตุลาการศาลราชตระกูล และเป็นผู้ฉลองราชการในศาล แทนพระเจ้าบรมวงศ์เธอ กรมพระเทเวศร์วัชรินทร์
ในรัชสมัยพระบาทสมเด็จพระจุลจอมเกล้าเจ้าอยู่หัว ได้เป็นผู้กำกับศาลมรดก และตุลาการศาลฎีกา จนกระทั่งได้เป็นผู้ช่วยอธิบดีศาลฎีกา และเป็นผู้แทนอธิบดีในศาลฎีกา หลังจากนั้นได้เป็นข้าหลวงออกไปชำระความความผู้ร้ายและความต่างประเทศ ณ เมืองจันทุบรี สำเร็จได้ตามพระราชประสงค์ แล้วได้รับตำแหน่งผู้ชำระความในกระทรวงนครบาล ภายหลังทรงพระกรุณาโปรดเกล้าฯ ให้ดำรงตำแหน่งอธิบดีผู้พิพากษาศาลอุทธรณ์ ได้ทรงบัญชาการในตำแหน่งโดยความวิริยสุขุมคัมภีรภาพ สามารถอาจหาญ ในการที่จะพิจารณาพิพากษาอรรถคดีทั้งปวง ชำนิชำนาญในพระราชกำหนดกฎหมาย ด้วยเหตุนี้พระบาทสมเด็จพระจุลจอมเกล้าเจ้าอยู่หัว จึงทรงพระกรุณาโปรดเกล้าฯ ให้เฉลิมพระยศเป็น "พระวรวงศ์เธอ พระองค์เจ้าวัชรีวงศ์" เมื่อปีมะแม พ.ศ. 2438
ในปี พ.ศ. 2435 ได้รับพระมหากรุณาธิคุณจากพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ แต่งตั้งเป็น องคมนตรี
ครั้งหนึ่ง พระวรวงศ์เธอ พระองค์เจ้าวัชรีวงศ์ ได้ตามเสด็จฯ พระบาทสมเด็จพระจุลจอมเกล้าเจ้าอยู่หัว และทรงทราบถึงประเพณีการร้องเพลงบอกบุญเป็นภาษามอญ จึงได้ทรงริเริ่มนิพนธ์เนื้อเพลงบอกบุญเป็นภาษาไทย เพื่อจะได้ร้องบอกบุญแก่คนไทยได้ด้วย ส่วนทำนองร้องยังคงเดิม ตั้งแต่นั้นเป็นต้นมาเพลงบอกบุญของชาวไทยรามัญก็ได้มีเนื้อเพลงเป็นภาษาไทย และมีชื่อว่า เพลงเจ้าขาว ตามพระนามเดิมของพระองค์
พระวรวงศ์เธอ พระองค์เจ้าวัชรีวงศ์ ประชวรโรคเรื้อรังสิ้นพระชนม์เมื่อเวลา 15.36 น. ของวันที่ 26 กุมภาพันธ์ พ.ศ. 2444 พระราชทานเพลิงพระศพ ณ วัดเทพศิรินทราวาสราชวรวิหาร วันที่ 26 กุมภาพันธ์ พ.ศ. 2445 พร้อมกับพระศพของหม่อมเจ้าประภากร มาลากุล
พระวรวงศ์เธอ พระองค์เจ้าบงกช
พระวรวงศ์เธอ พระองค์เจ้าบงกช (พ.ศ. 2384 – 15 กุมภาพันธ์ พ.ศ. 2457) เป็นพระโอรสในพระเจ้าบรมวงศ์เธอ กรมหมื่นมเหศวรศิววิลาส
พระวรวงศ์เธอ พระองค์เจ้าบงกช ประสูติเมื่อปี พ.ศ. 2384 ในรัชสมัยรัชกาลที่ 3 เมื่อแรกประสูติยังเป็นหม่อมราชวงศ์ เนื่องจากในขณะนั้นพระบิดายังเป็น หม่อมเจ้านพวงศ์ พระโอรสในเจ้าฟ้ามงกุฎ ต่อมาในรัชสมัยรัชกาลที่ 4 จึงได้เลื่อนขึ้นเป็นหม่อมเจ้าชั้นหลานหลวง(พระราชนัดดาในรัชกาลที่ 4) พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น “พระวรวงศ์เธอ พระองค์เจ้าบงกช“ เมื่อปีมะแม พ.ศ. 2438 สิ้นพระชนม์ในรัชสมัยรัชกาลที่ 6 เมื่อวันที่ 15 กุมภาพันธ์ พ.ศ. 2456 (ปัจจุบันคือ พ.ศ. 2457) สิริพระชันษา 72 ปี พระราชทานเพลิงพระศพ ณ วัดราชาธิวาส เมื่อวันที่ 26 พฤษภาคม พ.ศ. 2457
พระวรวงศ์เธอ พระองค์เจ้าบงกช เสกสมรสกับหม่อมเจ้าจันทร (ราชสกุลเดิม สุประดิษฐ์; พระธิดาในพระเจ้าบรมวงศ์เธอ กรมหมื่นวิษณุนาถนิภาธร)
Marco Civil da Internet
มอร์ริส เค หรือชื่อจริงว่า มอร์ริส เคเพิล โรเบิร์ตส์ (ชื่อเดิม: พนมชัย สมัครพันธ์ ; เกิด: 7 กรกฎาคม พ.ศ. 2508) เป็นนักแสดง นายแบบ และพิธีกรลูกครึ่งไทย-อเมริกัน เข้าสู่วงการจากการประกวดโดมอนแมนเมื่อปี พ.ศ. 2531 และได้ตำแหน่งรองอันดับหนึ่ง จากนั้นจึงเป็นหนึ่งในพิธีกรของรายการ"แบบว่า…โลกเบี้ยว" ร่วมกับ ภิญโญ รู้ธรรม, ยุวดี เรืองฉาย และก้าว พึ่งบางกรวย ต่อมาได้แสดงภาพยนตร์และละคร ควบคู่กับการเป็นพิธีกรในรายการต่าง ๆ จนถึงปัจจุบัน
https://www.instagram.com/mor_ris_k/ อินสตาแกรมส่วนตัว
กอธิค
จิตรกรรมยุคบาโรกของเฟล็มมิช
จิตรกรรมสมัยบาโรกแบบฟลานเดอส์
จิตรกรรมเฟล็มมิช
จิตรกรรมสมัยฟื้นฟูศิลปวิทยาแบบเนเธอร์แลนด์และเฟลมิช
จิตรกรรมยุคเนเธอร์แลนด์ตอนต้น
ศิลปะเนเธอร์แลนด์
จิตรกรรมยุคบาโรก
หีบคาสโซเน
สกุลปลารากกล้วย
ศิลปะของคริสต์ศตวรรษที่ 15 ในอิตาลี
ศิลปะเคลติก
โลมาปากขวดธรรมดา
โลมาปากขวดธรรมดา หรือ โลมาหัวขวดธรรรมดา  เป็นโลมาชนิดหนึ่ง ที่เป็นรู้จักกันเป็นอย่างดี
เป็นโลมาจำพวกโลมาปากขวด มีลำตัวสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน ไม่มีลายหรือจุดประแต่ประการใด ขนาดเมื่อโตเต็มที่ยาวประมาณ 2.3-3.1 เมตร
มีพฤติกรรมอาศัยอยู่รวมกันเป็นฝูง ในบางฝูงอาจพบได้ถึงหลายร้อยตัวจนถึงหลักพัน และชอบว่ายน้ำแข่งกับเรือขณะที่เรือเดินอยู่ในทะเลได้หลายไมล์ และมีความเร็วในการว่ายน้ำประมาณ 40.5 กิโลเมตร/ชั่วโมง
โลมาปากขวดธรรมดา เป็นโลมาที่ฉลาด มีความแสนรู้ ขี้เล่น เป็นมิตรกับมนุษย์ จึงนิยมเลี้ยงไว้แสดงตามสวนสัตว์และสถานแสดงพันธุ์สัตว์น้ำทั่วไป พบกระจายพันธุ์ตามทะเลเปิดและมหาสมุทรเขตร้อนและเขตอบอุ่นทั่วโลก (แบ่งออกได้เป็น 3 ชนิดย่อย ดูรายชื่อในตาราง) สำหรับในประเทศไทย ไม่จัดเป็นสัตว์ป่าคุ้มครอง เนื่องจากโลมาปากขวดที่พบในประเทศไทย มิใช่โลมาปากขวดชนิดนี้ หากแต่เป็นโลมาปากขวดอินโดแปซิฟิก ("T. aduncus") ที่มีลักษณะคล้ายคลึงกัน
ครั้งหนึ่ง กองทัพเรือสหรัฐและอีกหลายกองทัพเรือของชาติมหาอำนาจ เคยฝึกให้โลมาปากขวดปฏิบัติการในการสงคราม ด้วยการผูกติดระเบิดไว้กับตัว แล้วว่ายไปชนกับเรือข้าศึกแบบพลีชีพเหมือนกามิกาเซ่ แต่มีปัญหาอยู่ว่าจะสอนให้แยกแยะได้อย่างไรว่า เรือลำไหนคือเรือข้าศึก เรือลำไหนคือเรือที่เป็นมิตร โดยเฉพาะอย่างยิ่งเมื่อต้องมองเรือจากใต้น้ำที่เหมือนกันหมด
Common bottlenose dolphin
โลมาหัวขวดธรรรมดา
ศิลปะและสถาปัตยกรรมศาสนาคริสต์ยุคแรก
ศิลปะแบบญี่ปุ่น
ศิลปะและสถาปัตยกรรมยุคก่อนโรมาเนสก์
เมรอแว็งเฌียง
โลมาหัวขวด
โลมาแม่น้ำอาราไกวยา
โลมาแม่น้ำอาราไกวยา  เป็นสัตว์ในวงศ์โลมาแม่น้ำ (Iniidae) ในทวีปอเมริกาใต้ ซึ่งมีการประกาศการจำแนกเป็นสปีชีส์ใหม่แยกจากโลมาแม่น้ำแอมะซอน ("Inia geoffrensis") ในปี 2557
โลมาแม่น้ำอาราไกวยา มีชื่อท้องถิ่นว่า "โบตูดูอาราไกวยา"  จำแนกจากโลมาแม่น้ำแอมะซอน ("I. geoffrensis") หรือโลมาสีชมพู ซึ่งเป็นโลมาแม่น้ำชนิดที่เป็นที่รู้จักกันดี เมื่อวันที่ 22 มกราคม 2557 โดยการศึกษาของทีมนักวิทยาศาสตร์ในประเทศบราซิล ลักษณะทั่วไปของโลมาแม่น้ำอาราไกวยาคล้ายคลึงกับโลมาแม่น้ำแอมะซอนมาก จนกระทั่งมีการตรวจสอบข้อมูลไมโครแซเทลไลท์นิวเคลียสและดีเอ็นเอไมโทคอนเดรียจากโลมาในแม่น้ำอาราไกวยาหลายสิบตัว เช่นเดียวกับความแตกต่างในสัณฐานของกะโหลกศีรษะ (โดยทั่วไป โลมาแม่น้ำอาราไกวยามีกะโหลกใหญ่กว่า) ก็ได้ข้อสรุปว่าโลมาดังกล่าวเป็นชนิดใหม่ นอกจากนี้ โลมาแม่น้ำอาราไกวยายังแตกต่างจากโลมาแม่น้ำแอมะซอนและโบลิเวียในด้านจำนวนฟัน (24–28 ซี่ 25–29 ซี่ และ 31–35 ซี่ตามลำดับ) เชื่อว่ามีวิวัฒนาการแยกออกมาจากโลมาแม่น้ำแอมะซอนราว 2 ล้านปีก่อน และจัดเป็นโลมาแม่น้ำชนิดแรกที่ค้นพบหลังจากปี 2461 เมื่อสงครามโลกครั้งที่ 1 ยุติ
โลมาแม่น้ำอาราไกวยาพบกระจายพันธุ์ในแม่น้ำอาราไกวยาในประเทศบราซิล ซึ่งเป็นแม่น้ำที่ไหลไปทางเหนือเป็นระยะทาง 2,600 กิโลเมตร เพื่อไปรวมกับแม่น้ำแอมะซอน เชื่อว่ามีจำนวนประชากรในธรรมชาติราว 1,000 ตัว
จำนวนประชากรของโลมาสายพันธุ์นี้มีประมาณ 600 - 1,500 ตัว และมีความหลากหลายทางพันธุกรรมที่จำกัด แหล่งที่อยู่อาศัยของโลมาแม่น้ำอาราไกวยาถูกนำไปใช้ในกิจกรรมทางการเกษตร รวมไปถึงการสร้างเขื่อนในการผลิตกระแสไฟฟ้า โดยปกติแล้วโลมาแม่น้ำอาราไกวยาจะอยู่อาศัยในบริเวณแม่น้ำอาราไกวยาประมาณ 1500 กิโลเมตร จากความยาวแม่น้ำทั้งสิ้น 2110 กิโลเมตร ส่วนในบริเวณแม่น้ำโตคานติน โลมาแม่น้ำอาราไกวยาจะถูกแบ่งแหล่งที่อยู่อาศัยออกเป็น 6 ส่วนโดยเขื่อนทั้งสิ้น 6 แห่ง ส่งผลให้ประชากรโลมาชนิดนี้อยู่ในภาวะอันตราย ส่งผลให้มีผู้เสนอให้จัดโลมาแม่น้ำอาราไกวยาเป็นสิ่งมีชีวิตที่เกือบอยู่ในข่ายใกล้การสูญพันธุ์หรือสถานะที่แย่กว่านั้นตามหลักเกณฑ์การจัดของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ
ประชากรโลมาแม่น้ำอาราไกวยาส่วนใหญ่อาศัยอยู่รอบ ๆ Cantão State Park ซึ่งมีทะเลสาบเป็นส่วนมากของลุ่มแม่น้ำอาราไกวยา อย่างไรก็ตามชาวประมงในบริเวณนั้นมักฆ่าโลมาชนิดนี้ เนื่องจากโลมาชนิดนี้มักเข้ามากินปลาในแหของชาวประมง การยิงปืนใส่โลมาชนิดนี้เป็นเรื่องที่ปฏิบัติกันโดยทั่วไป แต่ส่วนใหญ่แล้วการยิงปืนมักทำให้เจ้าหน้าที่ของอุทยานได้ยิน ทำให้ชาวประมงบางคนนิยมใช้อาหารมีพิษเพื่อให้โลมาชนิดนี้กิน ประชากรโลมาที่อยู่ทางตอนใต้ที่สุดเป็นประชากรโลมากลุ่มเล็ก ๆ ที่อาศัยอยู่แยกออกจากกัน ซึ่งเป็นโลมาในเขตแม่น้ำโตคานตินเหนือเขื่อน Serra da Mesa
Inia araguaiaensis
โลมาแม่น้ำอาราไกนา
Araguaian river dolphin
อาณาจักรโครยอ
บิ๊กอี
เอ็ตตอร์ อีเวน (Ettore Ewen; 1 มีนาคม ค.ศ. 1986) นักมวยปล้ำอาชีพชาวอเมริกันที่เซ็นสัญญากับWWEในนาม บิ๊กอี (Big E) เป็นแชมป์ WWE, แชมป์อินเตอร์คอนติเนนทัล, แชมป์แท็กทีม WWE, แชมป์ NXT และเขายังได้แชมป์ยกน้ำหนักที่ได้สร้างสถิติในระดับชาติและรัฐ
ปี 2009 เขาได้เซ็นสัญญากับ WWE ร่วมฝึกค่ายพัฒนาทักษะ ฟลอริดาแชมเปียนชิปเรสต์ลิง(FCW) ก่อนจะเปลี่ยนเป็น NXT ปี 2012 บิ๊กอีได้เปิดตัวครั้งแรกในรอว์ สแลมมีอะวอร์ด รับบทเป็นฝ่ายอธรรม โดยมาเล่นงานจอห์น ซีนา และเป็นลูกน้องของดอล์ฟ ซิกก์เลอร์กับเอเจ ลี&lt;ref name="SD12/18/12"&gt;&lt;/ref&gt;&lt;ref name="Raw1/14/13"&gt;&lt;/ref&gt; ปี 2013 บิ๊กอีได้คว้าแชมป์ NXTจากเซท รอลลินส์แบบไม่มีกฏกติกา ในเรสเซิลเมเนีย ครั้งที่ 29บิ๊กอีกับซิกก์เลอร์ได้ชิงแชมป์แท็กทีม WWEกับทีมเฮลโน(เคนและแดเนียล ไบรอัน) แต่ไม่ได้แชมป์
ในมันนีอินเดอะแบงก์ (2013)ระหว่างการชิงแชมป์โลกเฮฟวี่เวทของซิกก์เลอร์กับอัลเบร์โต เดล รีโอนั้น เอเจเอาเข็มขัดฟาดเดล รีโอบนเวที ทำให้ซิกก์เลอร์แพ้ฟาวล์ไม่ได้แชมป์ ในรอว์คืนต่อมาซิกก์เลอร์บอกเลิกกับเอเจ ก่อนชิงแชมป์กับเดล รีโออีกครั้ง แต่เอเจได้แอบสั่นระฆังทำให้ซิกก์เลอร์เสียสมาธิแพ้ หลังแมตซ์เอเจทะเลาะกับซิกก์เลอร์แล้วบิ๊กอีก็เข้ามาอัดซิกก์เลอร์ใส่บิ๊กเอนดิ้ง และเอเจก็จูบซิกก์เลอร์เป็นครั้งสุดท้าย ก่อนจะเดินไปพร้อมกับบิ๊กอี ในรอว์ 29 กรกฎาคมบิ๊กอีสู้กับซิกก์เลอร์ได้ไม่นาน เอเจมาก่อกวนแต่ซิกก์เลอร์หนีไปได้ ในรอว์ 5 สิงหาคมบิ๊กอีได้รีแมตช์กับซิกก์เลอร์ เคทลินออกมาเล่นงานเอเจจนหนีขึ้นไปบนเวที ซิกก์เลอร์พยายามเข้าไปห้าม บิ๊กอีก็วิ่งมาโคลทส์ไลน์ต่อด้วยบิ๊กเอนดิ้งกดชนะไป ในซัมเมอร์สแลม (2013)จับคู่กับเอเจแพ้ซิกก์เลอร์กับเคทลินยุติเรื่องราวกัน
ในเดือนตุลาคม 2013 บิ๊กอีได้มาเป็นฝ่ายธรรมะ ในเฮลอินเอเซล (2013)ได้ชิงแชมป์ยูเอสกับดีน แอมโบรสแต่ไม่สำเร็จ ในรอว์ 18 พฤศจิกายน บิ๊กอีได้คว้าแชมป์อินเตอร์คอนติเนนทัลสมัยแรกจากเคอร์ติส แอ็กเซล ในเซอร์ไวเวอร์ซีรีส์ (2013)สามารถป้องกันแชมป์กับแอ็กเซลเอาไว้ได้ ในป้องกันแชมป์กับแดเมียน แซนดาวไว้ได้ ในอิลิมิเนชั่น แชมเบอร์ (2014)ป้องกันแชมป์กับแจ็ก สแวกเกอร์เอาไว้ได้ ในเอ็กซ์ตรีมรูลส์ (2014)เสียแชมป์แชมป์ให้แบด นิวส์ บาร์เร็ตต์
ในปลายปี 2014 บิ๊กอีได้ร่วมกลุ่มกับโคฟี คิงส์ตันและเซเวียร์ วูดส์ในนามเดอะนิวเดย์ ในเอ็กซ์ตรีมรูลส์ (2015)นิวเดย์ได้คว้าแชมป์แท็กทีมสมัยแรกจากไทสัน คิด และซีซาโร ก่อนเสียแชมป์ให้กับไพรม์ไทม์เพลเยอส์ในมันนีอินเดอะแบงก์ (2015) และชิงคืนมาได้ในซัมเมอร์สแลม (2015) ในนิวเดย์เสียแชมป์ให้กับซีซาโรและเชมัสจบสถิติการครองแชมป์ที่ยาวนานที่สุดในประวัติศาสตร์ 483 วัน เมษายน 2017 นิวเดย์ได้ย้ายมาสแมคดาวน์และได้คว้าแชมป์สแมคดาวน์แท็กทีม WWEหลายสมัย
ในปี 2020 นิวเดย์ได้ถูกจับแยกทีมกันโดยบิ๊กอีถูกดราฟท์มาสแมคดาวน์คนเดียวเพื่อฉายเดี่ยวและได้คว้าแชมป์อินเตอร์สมัย2 เสียแชมป์ให้อะพอลโล ครูวส์ในเรสเซิลเมเนีย ครั้งที่ 37กติกา Nigerian Drum Fight ใน Money in the Bank 2021 บิ๊กอีได้คว้ากระเป๋าสิทธ์ชิงแชมป์เมื่อไรก็ได้ภายใน 1 ปีและยังเป็นชาวแอฟริกัน-อเมริกันคนแรกที่ได้กระเป๋าสิทธิ์ และสามารถแคชอินคว้าแชมป์ WWEได้จากบ็อบบี แลชลีย์ในเดือนกันยายน 2021 ใน Day 1 ปี 2022 เสียแชมป์ให้บร็อก เลสเนอร์ในรูปแบบ 5 เส้า ก่อนจะได้รับบาดเจ็บพักเป็นเวลานาน
Big E
วิทยาลัยเทคนิคหนองคาย สถาบันการอาชีวศึกษาภาคตะวันออกเฉียงเหนือ ๑
วิทยาลัยเทคนิคหนองคาย เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๑ ตั้งอยู่ในอำเภอเมืองหนองคาย จังหวัดหนองคาย และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง) โดยทั้งนี้วิทยาลัยฯ ยังแบ่งออกเป็น 2 พื้นที่ คือ วิทยาลัยเทคนิคหนองคายแห่งที่ 1 อยู่ตำบลโพธิ์ชัย และ วิทยาลัยเทคนิคหนองคายแห่งที่ 2 อยู่ที่ตำบลหาดคำ
ประวัติวิทยาลัย.
วิทยาลัยเทคนิคหนองคาย เปิดทำการสอนเมื่อวันที่ 2 มกราคม พ.ศ. 2481 เดิมคือโรงเรียนช่างไม้หนองคาย โดยอาศัยโรงอาหารของโรงเรียนสตรีปทุมเทพรังสรรค์เป็นสถานที่เรียนและฝึกงาน
ต่อมาได้งบประมาณมาจัดสร้าง คือ สถานที่ตั้งในปัจจุบัน สภาพการจัดการเรียนการสอน เริ่มต้นด้วยโรงฝึกงานเล็ก ๆ 2 หลัง และบ้านพักครู 4 หลัง จำนวนนักเรียน 28 คน รับนักเรียนที่จบชั้นประถมศึกษาปีที่ 4 โดยเปิดหลักสูตร 3 ปี เมื่อ พ.ศ. 2482 บนพื้นที่ 18 ไร่ 3 งาน 47 ตารางวา และโรงเรียนช่างไม้หนองคายดำเนินกิจการเรื่อยมา
พ.ศ.  2489 เกิดกรณีพิพาท ระหว่างไทยกับอาณานิคมฝรั่งเศส คือ ประเทศลาว (สปป.ลาว ในปัจจุบัน) ไทยมีความจำยอมที่ต้องมอบดินแดนบางส่วนคืนให้แก่ฝรั่งเศส ซึ่งดินแดนที่ต้องมอบคืนนั้นมีโรงเรียนช่างไม้ของไทยตั้งอยู่แห่งหนึ่ง คือโรงเรียนช่างไม้ล้านช้าง เมื่อเป็นเช่นนั้นโรงเรียนช่างไม้ล้านช้าง จึงต้องย้ายเข้ารวมกับโรงเรียนช่างไม้หนองคายตั้งแต่บัดนั้นเป็นต้นมา
พ.ศ. 2499 กรมอาชีวศึกษา ได้มีนโยบายให้โรงเรียนช่างตัดผมหนองคาย ในจังหวัดหนองคายสมัยนั้น มารวมเป็นโรงเรียนช่างไม้หนองคาย
พ.ศ. 2502 โรงเรียนช่างไม้หนองคายได้ยกฐานะเป็นโรงเรียนการช่างหนองคาย
พ.ศ. 2503 โรงเรียนการช่างหนองคาย ได้เข้าร่วมอยู่ในโครงการฝึกช่างฝีมือของสนธิสัญญาป้องกันร่วมกันแห่งเอเชียตะวันออกเฉียงใต้ (ส.ป.อ.) ทำให้ได้รับงบประมาณที่เพิ่มขึ้น  จึงมีการปรับปรุงอาคารโรงฝึกงานและอาคารสถานที่เพิ่มมากขึ้นเพื่อเตรียมเปิดทำการสอน ชั้นมัธยมศึกษาปีที่ 4 (ม.ศ. 4) ในปีต่อมาได้เปิดแผนกช่างเพิ่มอีก 2 แผนกคือ แผนกช่างก่อสร้าง แผนกช่างประสม (ปัจจุบันคือแผนกช่างเชื่อมโลหะ)
พ.ศ. 2507 เปิดเพิ่มอีก 2 แผนก คือ แผนกช่างยนต์ และแผนกช่างกลโรงงาน
พ.ศ. 2508 ทางราชการยุบโรงเรียนช่างปั้นโพนพิสัย มารวมกับโรงเรียนการช่างหนองคาย
พ.ศ. 2509 โรงเรียนการช่างสตรีหนองคาย ได้ย้ายเข้ามารวมกับโรงเรียนการช่างชายหนองคาย
พ.ศ. 2511  เปิดแผนกช่างวิทยุและโทรคมนาคม (ปัจจุบันเรียก แผนกช่างอิเล็กทรอนิกส์) จากนั้นโรงเรียนการช่างหนองคายได้ดำเนินกิจการก้าวหน้ามาโดยตลอดมีจำนวนนักเรียนเพิ่มมากขึ้นเป็นลำดับ จนเกิดปัญหาเรื่อง การขาดอุปกรณ์การเรียนการสอน เครื่องมือเครื่องจักร ตลอดจนอาคารสถานที่ไม่เพียงพอ  จึงปรับการรับนักเรียนเข้าเรียน 2 ผลัด (เช้า - บ่าย)  และจำนวนครู - อาจารย์ก็เพิ่มมากขึ้น
พ.ศ. 2520 โรงเรียนการช่างหนองคาย ได้ยกฐานะเป็นโรงเรียนเทคนิคหนองคาย
พ.ศ. 2522 โรงเรียนเทคนิคหนองคาย ได้ปรับยกฐานะเป็นวิทยาลัยเทคนิคหนองคาย เมื่อวันที่ 1 ตุลาคม พ.ศ. 2522
พ.ศ. 2523 เปิดสอนคณะวิชาคหกรรม ได้แก่  แผนกวิชาผ้า แผนกวิชาอาหารและโภชนาการ และแผนกวิชาคหกรรมทั่วไป
พ.ศ. 2525 เปิดสอนคณะวิชาบริหารธุรกิจ ได้แก่ แผนกการบัญชี และแผนกการขาย
พ.ศ. 2527 เปิดทำการสอนระดับประกาศนียบัตรวิชาชีพชั้นสูง (ปวส.) 2 แผนกคือ แผนกช่างยนต์ และแผนกคหกรรม
พ.ศ. 2528 เปิดแผนกวิชาช่างเทคนิคอุตสาหกรรม
พ.ศ. 2533 เปิดทำการสอนระดับประกาศนียบัตรวิชาชีพชั้นสูง (ปวส.) 2 แผนก คือ แผนกวิชา การบัญชี และแผนกวิชาการตลาด
พ.ศ. 2534 เปิดทำการสอนระดับประกาศนียบัตรวิชาชีพชั้นสูง (ปวส.) 2 แผนก คือ แผนกวิชา ช่างไฟฟ้ากำลัง สาขาเครื่องกลไฟฟ้าและสาขาเครื่องทำความเย็นและปรับอากาศ และแผนกวิชาอิเล็กทรอนิกส์
พ.ศ. 2535 เปิดทำการสอนระดับประกาศนียบัตรวิชาชีพชั้นสูง (ปวส.) แผนกวิชาช่างก่อสร้างและวิทยาลัยเทคนิคหนองคายได้รับเลือกจากกรมอาชีวศึกษาให้เป็นสถานศึกษาดีเด่น ประเภทช่างอุตสาหกรรม
พ.ศ. 2536 เปิดทำการสอนระดับประกาศนียบัตรวิชาชีพชั้นสูง (ปวส.) 3 แผนก คือแผนกวิชาช่างเทคนิคการผลิต แผนกวิชาช่างเทคนิคโลหะ แผนกวิชาคอมพิวเตอร์ธุรกิจ  นอกจากนี้ยังได้เปิดทำการสอนระดับประกาศนียบัตรครูเทคนิคชั้นสูง (ปทส.) 1 สาขา คือ สาขาเครื่องกล
พ.ศ. 2537 เปิดทำการสอนระดับประกาศนียบัตรวิชาชีพชั้นสูง (ปวส.) ภาคสมทบ คือ สาขา การจัดการงานบุคคล และในวันที่ 29 กันยายน พ.ศ. 2537 กระทรวงมหาดไทยได้อนุญาตให้วิทยาลัยเทคนิคหนองคายใช้ที่ดินสาธารณประโยชน์  เพื่อเป็นที่จัดตั้งวิทยาลัยเทคนิคหนองคายแห่งใหม่ (เป็นแห่งที่ 2)  ที่ตำบลหาดคำ อำเภอเมืองหนองคาย (ห่างจากตัวจังหวัดไปตามเส้นทางอำเภอโพนพิสัย 7  กิโลเมตร)  มีเนื้อที่ 159 ไร่ 3 งาน 24  ตารางวา
พ.ศ. 2538 เปิดทำการสอนระดับประกาศนียบัตรวิชาชีพชั้นสูง (ปวส.) ภาคสมทบ คือ  สาขาการบัญชี
พ.ศ. 2539 วิทยาลัยอาชีวศึกษาหนองคาย ที่รวมอยู่กับวิทยาลัยเทคนิคหนองคาย ได้รับการประกาศจัดตั้งเป็นสถานศึกษา สังกัดกองวิทยาลัยเทคนิค กรมอาชีวศึกษา กระทรวงศึกษาธิการ เมื่อวันที่ 7 มีนาคม  พ.ศ. 2539  ดวยอาศัยอำนาจตามความในมาตรา 25 แห่งพระราชบัญญัติปรับปรุงกระทรวงทบวงกรม พ.ศ. 2534 โดยแยกออกจากวิทยาลัยเทคนิคหนองคาย และย้ายไป ณ ที่ทำการแห่งใหม่ เมื่อวันที่ 1 พฤษภาคม  พ.ศ.  2541
พ.ศ.  2541 ได้ย้ายแผนกวิชาช่างอิเล็กทรอนิกส์ไปยังพื้นที่แห่งใหม่ ซึ่งได้ก่อสร้างอาคารเรียนปฏิบัติการเสร็จเรียบร้อย มีพื้นที่ใช้สอย 2,400 ตารางเมตร และได้รับโครงการช่วยเหลือครุภัณฑ์จากโครงการเงินกู้กองทุน ความร่วมมือทางเศรษฐกิจโพ้นทะเลแห่งญี่ปุ่น (OECF) ในวงเงินงบประมาณ 70 ล้านบาท และในปี พ.ศ. 2541- 2543 ได้รับงบประมาณสิ่งก่อสร้างอาคารเรียนปฏิบัติการอีก 1 หลัง มีพื้นที่ใช้สอย 2,400 ตารางเมตร และได้ย้ายแผนกวิชาช่างไฟฟ้ากำลัง ไปเปิดทำการสอนที่วิทยาลัยเทคนิคหนองคายแห่งใหม่ในภาคเรียนที่ 1 ปีการศึกษา 2543
พ.ศ. 2542 วิทยาลัยเทคนิคหนองคายได้รับคัดเลือกเข้ารับรางวัลพระราชทาน รางวัลชนะเลิศ ประเภทสถานศึกษาระดับอุดมศึกษา ปริญญาตรี เขตการศึกษา 9
พ.ศ. 2542 เปิดทำการสอน ระดับประกาศนียบัตรครูเทคนิคชั้นสูง (ปทส.) สาขาวิชาโยธา
พ.ศ. 2546 เปิดทำการสอนระดับประกาศนียบัตรวิชาชีพชั้นสูง (ปวส.) สาขางานเทคโนโลยีสารสนเทศและการสื่อสาร
พ.ศ. 2548 เปิดทำการสอนระดับประกาศนียบัตรวิชาชีพชั้นสูง (ปวส.) สาขางานเทคโนโลยีคอมพิวเตอร์
พ.ศ. 2549 เปิดทำการสอนระดับประกาศนียบัตรครูเทคนิคชั้นสูง (ปทส.) สาขาวิชาเทคนิคไฟฟ้าชั้นสูง
พ.ศ. 2548 เปิดศูนย์บัณฑิตศึกษา ระดับปริญญาโท ตามโครงการความร่วมมือระหว่าง คณะครุศาสตร์ อุตสาหกรรมและเทคโนโลยี  มหาวิทยาลัยเทคโนโลยีพระจอมเกล้าธนบุรี และสำนักงานคณะกรรมการการอาชีวศึกษา  ณ  วิทยาลัยเทคนิคหนองคาย ในหลักสูตรครุศาสตร์อุตสาหกรรมมหาบัณฑิต (ค.อ.ม.) จำนวน 4 สาขา คือ สาขาวิศวกรรมโยธา สาขาวิศวกรรมอุตสาหการ สาขาวิศวกรรมเครื่องกล และสาขาเทคโนโลยีสารสนเทศ
พ.ศ. 2551 เปิดทำการสอนระดับปริญญาตรี หลักสูตรเทคโนโลยีบัณฑิต (เทคโนโลยีไฟฟ้า) หรือ (ทล.บ. เทคโนโลยีไฟฟ้า) เพื่อรองรับพระราชบัญญัติการอาชีวศึกษา พ.ศ. 2551 ให้จัดการอาชีวศึกษา ตามมาตรา 6 และมาตรา 7 และมาตรา 8 ในระดับปริญญาตรีสายเทคโนโลยีหรือสายปฏิบัติการตามโครงการ ความร่วมมือระหว่างมหาวิทยาลัยเทคโนโลยีพระจอมเกล้าธนบุรีและสำนักงานคณะกรรมการการอาชีวศึกษา   ณ  วิทยาลัยเทคนิคหนองคาย เมื่อวันที่ 9 มีนาคม พ.ศ. 2551 โดยรับนักศึกษารุ่นแรก จำนวน 1 ห้อง 20 คน โดยเปิดทำการสอนภาคเรียนที่ 1/2551  เมื่อวันที่ 6 มิถุนายน พ.ศ. 2551 และให้รับปริญญาบัตรของมหาวิทยาลัยเทคโนโลยีพระจอมเกล้าธนบุรี
พ.ศ. 2552 โครงการเปิดทำการสอนระดับปริญญาตรีต่อเนื่อง หลักสูตรเทคโนโลยีบัณฑิต (ทล.บ.) เพิ่มเป็น 5 สาขา ในปีการศึกษา 2552 คือ สาขา ทล.บ.เทคโนโลยีไฟฟ้า (เดิม) ทล.บ. อุตสาหการ- เครื่องมือกล ทล.บ. อุตสาหการ- เชื่อมประสาน ทล.บ. โยธา และ ทล.บ. เครื่องกล
ปีการศึกษา 2555 ได้รับรางวัลสถานศึกษารางวัลพระราชทาน ในโครงการคัดเลือกนักเรียน และสถานศึกษา เพื่อรับรางวัลพระราชทานระดับ อาชีวศึกษา ขนาด ใหญ่ ประจำปีการศึกษา 2555
พ.ศ. 2557 เปิดทำการสอน  ระดับปริญญาตรี หลักสูตรเทคโนโลยีบัณฑิต (ทล.บ.) เปิดสอน 5 สาขาวิชา ได้แก่ สาขาวิชาเทคโนโลยีแม่พิมพ์ สาขาวิชาเทคโนโลยียานยนต์  สาขาวิชาเทคโนโลยีไฟฟ้า สาขาวิชาเทคโนโลยีสารสนเทศ สาขาวิชาเทคโนโลยีก่อสร้าง สาขาวิชาเทคโนโลยีคอมพิวเตอร์ธุรกิจ  ตามโครงการหลักสูตรและแผนการศึกษาเทคโนโลยีบัณฑิต (ต่อเนื่อง) สถาบันการอาชีวศึกษาภาคตะวันออกเฉียงเหนือ 1  ปีการศึกษา 2557
พ.ศ. 2558 โครงการเปิดทำการสอนปริญญาตรี หลักสูตรเทคโนโลยีบัณฑิต (ทล.บ.) ภายใต้สถาบันอาชีวศึกษาภาคตะวันออกเฉียงเหนือ 1 เปิดสอน 6 สาขาวิชา ได้แก่ เทคโนโลยีก่อสร้อง เทคโนโลยีแม่พิมพ์  เทคโนโลยีไฟฟ้า   เทคโนโลยีอิเล็กทรอนิกส์   เทคโนโลยียานยนต์   เทคโนโลยีสารสนเทศ
วิทยาลัยเทคนิคหนองคาย ปัจจุบันมี 2 แห่ง แห่งเดิมตั้งอยู่เลขที่ 306 หมู่ 5 ถนนมิตรภาพ ตำบลโพธิ์ชัย อำเภอเมือง จังหวัดหนองคาย มีเนื้อที่ 18 ไร่ 3 งาน 47 ตารางวา และวิทยาลัยเทคนิคหนองคายแห่งที่ 2 มีเนื้อที่ 159 ไร่ 3 งาน 24 ตารางวา มีอาคารเรียน 3 หลัง โรงฝึกงาน 1 หลัง
วิทยาลัยเทคนิคหนองคาย สามารถอำนวยการสอนได้ 3 หลักสูตร 35 สาขาวิชาดังนี้
ทำเนียบผู้บริหาร วิทยาลัยเทคนิคหนองคาย.
หมายเหตุ คำนำหน้านามของผู้ดำรงตำแหน่งผู้บริหาร ตำแหน่งผู้อำนวยการ เป็นคำนำหน้านามในขณะนั้น
อมาเดอุส
อมาเดอุส  เป็นภาพยนตร์ใน ค.ศ. 1984 แนวชีวิตและย้อนยุคทางประวัติศาสตร์ กำกับโดยมิโลช โฟร์มัน เขียนโดยปีเตอร์ แชฟเฟอร์ ดัดแปลงมาจากบทละครเวทีเรื่อง "อมาเดอุส" (ค.ศ. 1979) ของปีเตอร์ แชฟเฟอร์ รูปแบบของอเล็กซานเดอร์ พุชกิน เรื่อง "Mozart i Salieri" (Моцарт и Сальери, 1830) ซึ่งการแต่งเพลงของอันโตนีโอ ซาลีเอรี ได้รับรู้ความเป็นอัจฉริยะของว็อล์ฟกัง อมาเดอุส โมทซาร์ท แต่ก็อัดอั้นมาจากความภูมิใจและริษยา เรื่องนี้ตั้งอยู่ในเวียนนา ออสเตรีย ในช่วงครึ่งหลังของคริสต์ศตวรรษที่ 18
จุน มัตสึโมโตะ
พรต เดชา
ประเสริฐ ศิริสัมพันธ์
อนุสัญญาสหประชาชาติว่าด้วยการเปลี่ยนแปลงสภาพภูมิอากาศ
กำจร พลางกูร
สนธิสัญญาความเป็นกลางโซเวียต–ญี่ปุ่น
สนธิสัญญาเหล็ก
หม่อมหลวงจวง เสนีวงศ์
พิธีสารว่าด้วยการควบคุมปริมาณการปล่อยไนโตรเจนออกไซด์
ข้าวนก
ข้าวนก เป็นพืชในสกุลข้าว ลำต้นตั้งตรง กาบใบคล้ายทรงกระบอก กาบแน่นมักมีติ่งใบ ลิ้นใบรูปรอยต่อ รูป ผิวในส่วนข้อเกลี้ยง ใบรูปใบหอก ดอกช่อแบบแยกแขนง เมล็ดสีน้ำตาล จัดเป็นข้าวพันธุ์ป่าชนิดหนึ่งที่มีความสำคัญในการนำมาใช้เป็นแหล่งพันธุกรรมสำหรับปรับปรุงพันธุ์ข้าว ใช้เป็นอาหารในยามขาดแคลน ใช้ผลิตเครื่องดื่มแอลกอฮอล์ หรือในงานพิธีทางศาสนาต่างๆ องค์ประกอบทางเคมีของเมล็ดใกล้เคียงกับข้าว
ฮิดามาริ โนะ คาโนโจ
ฮิดามาริ โนะ คาโนโจ  สร้างจากนวนิยายชื่อเดียวกัน ของนักเขียนชื่อ Osamu Koshigaya นวนิยายต้นฉบับ ได้รับความนิยมเป็นอย่างมาก จนขึ้นเป็นอันดับ 1 ของนวนิยายที่หญิงสาวชาวญี่ปุ่น อยากให้ชายหนุ่มได้อ่านมากที่สุดในปี 2011
"โคสุเกะ" และ "มาโอะ" ทั้ง 2 คนเคยเป็นเพื่อนร่วมชั้น ม.ต้น และยังเป็นรักครั้งแรกของกันและกันอีกด้วย ทว่ารักครั้งนั้นจบลง หลังจากที่ทั้งคู่ต้องแยกย้ายกันไป โดยไม่มีโอกาสติดต่อกันอีกเลย เมื่อโคสุเกะต้องย้ายโรงเรียน
10 ปีต่อมา "โคสุเกะ" เข้าทำงานเป็นพนักงานขายที่บริษัทโฆษณาแห่งหนึ่ง และนั่นเอง ทำให้เค้าได้พบกับ "มาโอะ" อีกครั้ง เมื่อไปติดต่อเสนองานให้กับบริษัทลูกค้าที่ "มาโอะ" ทำงานอยู่
ทั้ง 2 คน ต่างก็ตกหลุมรักกันอีกครั้ง และตัดสินใจแต่งงานกันในเวลาอันรวดเร็ว
"โคสุเกะ" และ "มาโอะ" เริ่มต้นชีวิตครอบครัวอย่างมีความสุข และดูเหมือนว่าทุกอย่างกำลังไปได้ดี จนกระทั่งมีเหตุการณ์หนึ่งเกิดขึ้น
ผลของเหตุการณ์นั้น ทำให้ "มาโอะ" หายตัวไปในวันต่อมา และสิ่งที่สำคัญ และประหลาดยิ่งกว่าอะไรทั้งหมดคือ ความทรงจำเกี่ยวกับ "มาโอะ" ของบุคคลต่างๆ ที่เกี่ยวข้องกับพวกเค้า กำลังหายไป
"โคสุเกะ" ออกตามหา โดยกลับไปยังสถานที่แห่งความทรงจำของทั้งคู่ และในที่สุด ก็ได้ค้นพบ "ความลับ" ที่ "มาโอะ" เก็บซ่อนไว้
มันตาหยง
มันตาหยง เป็นไม้เถาในวงศ์ Dioscoreaceae แยกเพศ เถาเลื้อยพันไปด้านขวา ผิวเรียบ หัวรูปยาว สีขาว ไม่มีหัวย่อยบนเถา ใบเดี่ยว ก้านใบยาว มีขนละเอียดปกคลุม ใบอ่อนมีขนปกคลุม ปลายใบแหลม ดอกช่อ ผลเป็นแบบแคบซูล มีปีก พบทั่วไปในรัฐเปรัก ประเทศมาเลเซีย กระจายพันทางภาคใต้ของไทยไปจนถึงเกาะสุมาตรา หัวต้มสุกแล้วรับประทานได้ หัวดิบทำให้ระคายคออย่างรุนแรง
Dioscorea orbiculata
Oryza granulata
รายชื่อระบบรถไฟใต้ดินในสหรัฐเรียงตามจำนวนผู้โดยสาร
บทความนี้เกี่ยวกับ รายชื่อระบบรถไฟใต้ดินในสหรัฐในเรียงตามจำนวนผู้โดยสาร
จักรพรรดินีคี
สมเด็จพระจักรพรรดินีตระกูลคี หรือ สมเด็จพระจักรพรรดินีตระกูลฉี (ภาษาจีน: 奇皇后; ภาษาเกาหลี: 기황후; ค.ศ. 1315 - ค.ศ. 1369) หรือ สมเด็จพระจักรพรรดินีโอลชีคูตูค (ภาษาจีน: 完者忽都; ภาษามองโกล: Ölǰei Khutugh) เป็นพระจักรพรรดินีในพระจักรพรรดิยฺเหวียนฮุ่ยจง (ภาษาจีน: 元惠宗 Yuan Huizong) ทอคอนเตมูร์ (ภาษามองโกล: toγan temür) มีพื้นเพเดิมเป็นชาวเกาหลีในสมัยอาณาจักรโครยอ เป็นสตรีที่ทรงอำนาจของจีนในสมัยราชวงศ์หยวนตอนปลาย